# lav4e

# РЕПУБЛИКА БЪЛГАРИЯ

# Министерство на земеделието

# Областна дирекция “Земеделие” Хасково

**ПРОТОКОЛ № 4**

**28.07.2022 год.**

# Р Е Ш Е Н И Е

**№ 4**

**от 28 юли 2022 година**

**ЗА :** **Промяна предназначението на земеделски земи за неземеделски нужди и утвърждаване на площадки и трасета за проектиране в земеделски земи**

**КОМИСИЯТА ПО чл.17, ал.1, т. 1 от ЗОЗЗ**

**Р Е Ш И :**

**І. На основание чл. 22, ал. 1, във връзка с чл. 18 от Закона за опазване на земеделските земи:**

**1.** Утвърждава площадка за проектиране, с която се засяга около 2301 кв.м земеделска земя, седма категория, неполивна, собственост на П.Е.Н. и Й.Е.Н. за изграждане на обект „Фотоволтаична електроцентрала”, местност “Кенана”, имот с идентификатор 77195.108.4 по КККР на землище гр. Хасково, общ. Хасково, обл. Хасково при граници, посочени в приложената скица.

**2.** Утвърждава площадка за проектиране, с която се засяга около 14460 кв.м земеделска земя, седма категория, неполивна, собственост на „Ф.2” ЕООД, за изграждане на обект „Фотоволтаична електроцентрала”, местност “Калчето”, имот с идентификатор 51682.83.730 по КККР на землище с. Николово, общ. Хасково, обл. Хасково при граници, посочени в приложената скица.

**3.** Утвърждава площадка за проектиране, с която се засяга около 10 198 кв.м. земеделска земя, десета категория, неполивна, собственост на „П.Е.” ЕООД, за изграждане на обект „Производствена и складова база за селското стопанство, складове за селскостопанска продукция и техника” в землището на гр. Тополовград в парцели (имоти) с номера 791 и 792 от масив 52 по Плана на новообразуваните имоти, одобрен със Заповед №РД-11-425/18.12.2006 г. на областен управител на област Хасково, местност “Старите лозя”, при граници посочени в приложените скици.

**4.** Утвърждава площадка за проектиране, с която се засяга около 6000 кв.м земеделска земя, пета категория, неполивна, собственост на Б.А.Г. и Х.Х.Д. за изграждане на обект „Къмпинг”, местност “Кьокер”, имот с идентификатор 51682.44.656 по КККР на землище с. Николово, общ. Хасково, обл. Хасково при граници, посочени в приложената скица.

**5.** Утвърждава площадка за проектиране, с която се засяга около 10047 кв.м земеделска земя, пета категория, неполивна, собственост на З.Д.Л. за изграждане на обект „Бензиностанция с газстанция и търговски обект”, местност “Песланджик”, имот с идентификатор 51682.73.13 по КККР на землище с. Николово, общ. Хасково, обл. Хасково при граници, посочени в приложената скица.

**IІ. На основание чл.36 от Закона за опазване на земеделските земи:**

**6.** Отменя Решение № 3, т. 13 от 30.06.2022г. за спиране на процедурата за промяна на предназначението на 967 кв.м земеделска земя от пета категория, неполивна, собственост на „П.Д.” ЕООД, за изграждане на обект: „Жилищна сграда”, поземлен имот с идентификатор 77195.733.122, по КККР на гр. Хасково, местност „Халилово”, община Хасково, област Хасково, поради настъпили нови обстоятелства.

**IIІ. На основание чл. 24, ал. 2 от Закона за опазване на земеделските земи и чл. 41, ал. 1 от Правилника за прилагане на Закона за опазване на земеделските земи:**

**7.** Променя предназначението на 967 кв. м земеделска земя от пета категория, неполивна, собственост на „П.Д.” ЕООД за „Жилищна сграда” имот с идентификатор 77195.733.122 по КК на землище гр. Хасково, общ. Хасково, обл. Хасково, местност „Халилово”, при граници, посочени в приложената скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ такса по чл. 6, т. 7 на тарифата в размер на 1382,81 лв.

Преди започване на строителството да се отнеме и оползотвори хумусния пласт от терена, върху който ще се извършва изграждането на обекта.

**IV. На основание § 30, ал. 2 от Преходните и заключителни разпоредби към Закона за изменение и допълнение на Закона за посевния и посадъчния материал:**

**8.** Потвърждава Решение № КЗЗ-5 от 09.09.2004 г. т. 13 и т. 4 на Комисията по чл. 17, ал. 1, т. 1 от ЗОЗЗ при ОД”Земеделие” – Хасково за изграждане на обект „Спортно заведение за хранене и развлечение, басейн, съблекални”, както следва: земеделската земя е с площ 3000 кв. м., предмет на настоящото решение е в границите на поземлен имот с идентификатор 77195.107.5 по КККР на землище гр. Хасково, общ. Хасково, обл. Хасково, одобрена със Заповед № РД-18-63/05.10.2006 г. на изп. директор на АК.

Собственикът на земята следва да заплати на основание чл.30, ал. 1 от ЗОЗЗ, такса по чл.6, т. 6 съгласно действащата към момента на внасяне на предложението Тарифата, в размер на 3705 лв., представляваща разликата между внесената такса в размер на 3900 лв., постановена с Решение № КЗЗ – 5/09.09.2004 г. на Комисията и определената такса по действащата към момента на внасяне на предложението тарифа в размер на 7605 лв..

Преди започване на строителството да се отнеме и оползотвори хумусния пласт от терена, върху който ще се извършва изграждането на обекта.

**9.** Потвърждава Решение № КЗЗ-7 от 22.11.2004 г. т. 15 и т. 5 на Комисията по чл. 17, ал. 1, т. 1 от ЗОЗЗ при ОД”Земеделие” – Хасково за изграждане на обект „Хотел”, както следва: земеделската земя е с площ 5700 кв. м., предмет на настоящото решение е в границите на поземлен имот с идентификатор 77195.107.6 по КККР на землище гр. Хасково, общ. Хасково, обл. Хасково, одобрена със Заповед № РД-18-63/05.10.2006 г. на изп. директор на АК.

Собственикът на земята следва да заплати на основание чл.30, ал. 1 от ЗОЗЗ, такса по чл.6, т. 6 съгласно действащата към момента на внасяне на предложението Тарифата, в размер на 10003,50 лв., представляваща разликата между внесената такса в размер на 9262,50 лв., постановена с Решение № КЗЗ – 7/22.11.2004 г. на Комисията и определената такса по действащата към момента на внасяне на предложението тарифа в размер на 19266 лв..

Преди започване на строителството да се отнеме и оползотвори хумусния пласт от терена, върху който ще се извършва изграждането на обекта.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**

**Председател на Комисията по чл. 17, ал. 1, т. 1 от ЗОЗЗ:….……………**

/П/

**Секретар на Комисията по чл. 17, ал. 1, т. 1 от ЗОЗЗ: ……….….………** /П/